Diari Oficial de la Generalitat Valenciana


Sumari del DOGV 4135, del 26-11-2001 (2001/11794)

Notificació de l'acord d'iniciació I-2001/0092, a la senyora Mª del Carmen Asunción Parras.
-------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11678


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació I-2001/0092, a la senyora Mª del Carmen Asunción Parras. [2001/X11040]
  
De conformitat amb allò que s'ha acordat aquesta Secretaria General, i a l'empara del que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú, per mitjà del present edicte, es notifica a la senyora Mª del Carmen Asunción Parras, amb últim domicili conegut al c/ Àgata núm. 8-4t-esq., de la localitat d'Alacant, Acord d'Iniciació I-2001/0092, de data 7.9.2001, dictat en l'expedient sancionador, que s'està tramitant al Servei d'Espectacles i Establiments Públics:
  
Vista la denúncia formulada per la Unitat de la Policia Autonòmica d'Alacant i realitzades les actuacions prèvies pertinents, de conformitat amb el que disposa l'art. 12 del RD 1.398/93, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels següents fets:
  
El dia 26 de març de 2001, a les 13.30 hores, es va realitzar inspecció a l'establiment denominat Bar Rincón de Asunción, situat al c/ Periodista Fco. Bas Mingot núm. 12, d'Alacant, el titular del qual és la senyora Mª Carmen Asunción Parres, domiciliada al c/ Àgata núm. 8-4t-esq. d'Alacant, i es va verificar que els extintors d'incendis no havien passat la preceptiva revisió anual des de l'any 1998.
  
Els referits fets poden constituir una infracció qualificada de molt greu, tipificada en l'art. 23 c) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'art. 26.c) de la citada Llei, el qual estableix:
  
?Les faltes molt greus se sancionaran amb multa en quantia d'1.000.001 a 61.430.706 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles?.
  
En el present supòsit es proposa una sanció d'1.025.000 pessetes (6.160,37 euros).
  
Tot això sense perjudici del que resulte de la instrucció; l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'art. 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'art. 31 de la citada Llei 2/1991, de la Generalitat Valenciana; dels arts. 127 a 138 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; i del que estableix el Reial Decret 1.398/93, de 4 d'agost, s'acorda:
  
La incoació del corresponent expedient sancionador contra la senyora Mª del Carmen Asunción Parres, per presumpta infracció dels articles. 23 c) de la Llei 2/1991, i se li comunica que d'acord amb el que disposa l'art. 8.1 del RD 1.398/93, podrà reconéixer voluntàriament la seua responsabilitat, en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretària de l'expedient sancionador, senyor Manuel Saiz Blanco i senyora Mª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que establix l'art. 135 de la Llei 30/92, RJAP-PAC, i l'art. 13.2 del RD 1.398/93, perquè en qualsevol moment del procediment puguen ser objecte de recusació, segons el que disposen els arts. 28 i 29 del la citada Llei 30/92, RJAP-PAC.
  
En virtut del que estableix l'art. 16.1 del RD 1.398/93, se li concedeix un termini de quinze dies, comptats a partir de l'endemà de la notificació del present Acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present Acord podrà ser considerat proposta de resolució, amb els efectes previstos en els arts. 18 i 19 del RD 1.398/93.
  
I, perquè servisca de notificació a l'interessat mencionat anteriorment, s'expedeix el present edicte.